CELEX: 62009TA0233
Language: lt
Date: 2011-03-22 00:00:00
Title: Byla T-233/09: 2011 m. kovo 22 d. Bendrojo Teismo sprendimas byloje Access Info Europe prieš Tarybą (Galimybė susipažinti su dokumentais — Reglamentas (EB) Nr. 1049/2001 — Dokumentas, susijęs su vykstančiu teisės aktų leidybos procesu — Dalinis atsisakymas sudaryti galimybę susipažinti su dokumentais — Ieškinys dėl panaikinimo — Terminas pateikti ieškinį — Priimtinumas — Atskleidimas per trečiąją šalį — Neišnykęs suinteresuotumas pareikšti ieškinį — Pasiūlymus parengusių valstybių narių delegacijų tapatybių atskleidimas — Išimtis, susijusi su sprendimų priėmimo proceso apsauga)

7.5.2011   
            
            
               LT
            
            
               Europos Sąjungos oficialusis leidinys
            
            
               C 139/16
            
         2011 m. kovo 22 d. Bendrojo Teismo sprendimas byloje Access Info Europe prieš Tarybą
   
   (Byla T-233/09) (1)
   
   (Galimybė susipažinti su dokumentais - Reglamentas (EB) Nr. 1049/2001 - Dokumentas, susijęs su vykstančiu teisės aktų leidybos procesu - Dalinis atsisakymas sudaryti galimybę susipažinti su dokumentais - Ieškinys dėl panaikinimo - Terminas pateikti ieškinį - Priimtinumas - Atskleidimas per trečiąją šalį - Neišnykęs suinteresuotumas pareikšti ieškinį - Pasiūlymus parengusių valstybių narių delegacijų tapatybių atskleidimas - Išimtis, susijusi su sprendimų priėmimo proceso apsauga)
   2011/C 139/31
   Proceso kalba: anglų
   
      Šalys
   
   
      Ieškovė: Access Info Europe (Madridas, Ispanija), atstovaujama advokatų O. W. Brouwer ir J. Blockx
   
      Atsakovė: Europos Sąjungos Taryba, atstovaujama C. Fekete ir M. Bauer
   
      Atsakovės pusėje į bylą įstojusios šalys: Graikijos Respublika, atstovaujama E.-M. Mamouna ir K. Boskovits, ir Jungtinė Didžiosios Britanijos ir Šiaurės Airijos Karalystė, atstovaujama E. Jenkinson ir S. Ossowski, padedamų baristerio L. J. Stratford
   
      Dalykas
   
   2009 m. vasario 26 d. Tarybos sprendimo iš dalies neleisti ieškovei susipažinti su Tarybos generalinio sekretoriato pranešimu Informacijos darbo grupei (dokumento Nr. 16338/08), susijusiu su pasiūlymu dėl Europos Parlamento ir Tarybos reglamento dėl galimybės visuomenei susipažinti su Europos Parlamento, Tarybos ir Komisijos dokumentais panaikinimas
   
      Sprendimo rezoliucinė dalis
   
   
               1.
            
            
               Panaikinti 2009 m. vasario 26 d. Europos Sąjungos Tarybos sprendimą, kuriuo atsisakoma leisti susipažinti su tam tikra 2008 m. lapkričio 26 d. pažymoje nurodyta informacija, susijusia su Komisijos reglamento dėl galimybės visuomenei susipažinti su Europos Parlamento, Tarybos ir Komisijos dokumentais pasiūlymu.
            
         
               2.
            
            
               Taryba padengia savo ir Access Info Europe bylinėjimosi išlaidas.
            
         
               3.
            
            
               Graikijos Respublika ir Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.
            
         
      (1)  OL C 205, 2009 8 29.